Man sterf toe kar teen brug botsDie motor se wrak. Foto: Verskaf ŉ Man in sy 40’s is dood nadat sy motor teen die betonpilaar van ŉ brug gebots het. Russel Meiring, woordvoerder van ER24, het gesê die botsing het op die N3-snelweg tussen Pietermaritzburg en Mooirivier in KwaZulu-Natal plaasgevind. Paramedici van twee nooddienste is na die botsing ontbied. Die man het om die een of ander rede beheer oor die voertuig verloor waarna dit die pad verlaat en teen die pilaar gebots het. Die presiese oorsaak van die botsing word ondersoek. “Die man is ondersoek en daar is gesien dat hy geen tekens van lewe toon nie. Ongelukkig kon daar niks vir hom gedoen word nie en hy is op die toneel dood verklaar.”